אברהם בלוך

אברהם בלוך (נולד ב-29 באוגוסט 1995, ג' באלול ה'תשנ"ה) הוא עיתונאי ישראלי המשמש כתב המשפט של העיתון "מעריב השבוע" ואתר "מעריב אונליין". קודם לכן, היה כתב המשפט של "ערוץ 14" ואתר "סרוגים".

ביוגרפיה 
נולד בקריית ארבע למשפחה דתית, שני מבין ארבעה אחים. אביו מיכה הוא רב ומקובל ואמו חנה מורה. למד בחינוך החרדי ובישיבות קטנות, בישיבת ההסדר בשדרות, ובישיבה הגבוהה בבית אל. בצבא שירת כלוחם בחטיבת גולני. לאחר מכן למד תקופה בישיבת בינות.

שימש תחקירן בערוץ הכנסת. מדצמבר 2019 ועד אפריל 2021 שימש כתב משפט של האתר סרוגים. לאחר מכן שימש כתב משפט בערוץ 20 (עכשיו 14). בלוך היה כתב המשפט הראשון של ערוץ 20 וערוץ 14. 

באוקטובר 2022 חזר לאתר סרוגים ושימש פרשן משפטי וראש דסק המשפט. בפברואר 2023 מונה לתפקיד כתב המשפט של העיתון מעריב השבוע ואתר מעריב אונליין.

נבחר לרשימת ה"40 מתחת ל-40" לשנת 2021 של האתר "אייס".

בלוך נשוי לספיר ומתגורר בבית חורון. בוגר תואר ראשון בהצטיינות במשפטים מהקרייה האקדמית אונו.

קישורים חיצוניים

הערות שוליים 

כתבים משפטיים ישראלים
סגל ערוץ 20
בוגרי ישיבות הסדר
בוגרי ישיבת בית אל
בית חורון: אישים
סגל מעריב השבוע
ישראלים שנולדו ב-1995
פצועי טרור ישראלים
משתתפים בתוכניות מציאות ישראליות
משתתפי בואו לאכול איתי (ישראל)